[{"text_idx": "#000002", "text": "'Landa eremuaren defentsan' lelopean, apirilaren 22an Irun\u0303eko karriketara ateratzeko deia egin du Erdiz Bizirik plataformak. Azaldu dutenez, \u00ab22 urte pasatu dira Gobernu Batzordeak Magnesitas Navarras enpresari Erdizen zundaketak egiteko baimena eman zionetik. Momentu hartan herritarrok ez genuen begi onez ikusi Baztango bazkaleku komunal handiena erdiz-erdi zulatzea, zertarako eta enpresa erraldoi baten sakelak betetzeko. Baztandarron %87 meategi proiektuaren kontra lerrokatu ginen. Gaur egun, oraindik, Erdizen egin nahi den meategi proiektuaren aurka jarraitzen dugu\u00bb."}, {"text_idx": "#000003", "text": "Mobilizazioa Irun\u0303era mugitzeko arrazoiak azaldu dituzte; \u00abberez guri dagozkigun erabakiak hartu nahi dituzte, eta beharbada, bertara joaten bagara, orain arte entzun (nahi izan) ez dutena entzun beharko dute\u00bb."}, {"text_idx": "#000006", "text": "Manifestazioaren eguna ere ez da ausaz hautatu: \u00abLurraren Nazioarteko Eguna da. Landa eremuaren alde kalera ateratzeko egun ezin hobea. Hortaz, manifestaziora gonbidatzen dugu landa eremua defendatu nahi duen pertsona oro. Landa eremuaren defentsan, apirilaren 22an denak Irun\u0303era!\u00bb."}, {"text_idx": "#000007", "text": "Publizitatea eta erakundeen dirulaguntzak ez dira nahikoa TTIPI-TTAPAren eta ERRAN.EUSen etorkizuna bermatzeko, eta zu bezalako irakurleen babesa behar dugu aitzinera egiteko."}]